  Туспуктэм: Руслан Нуриахметов Майя Бывальцева Удмуртиысь нюлэсъёсын кыкетӥ арня ини тылпу потонлы бадӟым кышкытылк возиське. Сикъёсты музъем вылысен чаклам сяна, пилоттэк аппаратъёсын но капчи самолётэн эскеро. Солы луыса тылпуослэн лыдзы миым сярысь 10 поллы кулэмсиз. Со сярысь элькун тӧролэн но кивалтэтлэн пресс-службазы ивортӥз. « Таяз арын 11 нюлэс тылпуос пусъемын, оглом 6,57 гектар вылын, одӥг кенжонлэн быдӟалаез 0,6 гектар луэ. Кылем арын та дыр ӵоже ик 117 нюлэс тылпуос пусъемын вал, оглом 72,44 гектар вылын. Тылпуосын нюръяськонын кужымез но тӥрлыкез, пилоттэк но пилотэн лобась авиациез кыскытэк сыӵе йылпумъянъёс ӧй луысалзы » Денис Удалов, Удмуртиысь инкуазь узырлыкъёсъя но инкуазез утёнъя министр Пичи самолёт одӥг ӝутскемен 40 сюрс гектар пала интыез чакланы луонлык сётэ. Та дыре Удмуртиын тылпулэсь утиськон режим ялэмын, тылскылыны уг яра. Куд-ог ёросъёсын сике ветлыны лэзьымтэ. Нюлэс тылпуэз адӟыку, ӝегатскытэк 8 (3412) 27-13-60; 8-800-100-94-00 (уен-нуналэн) яке 112 номеръёсъя жингыртоно. Тегъёс: Удмуртия нюлэс тылпу  